《颜廷愉旅馆夜集闻歌》
明代·徐熥

越王城里起西风，旅馆相看兴不穷。词客交情联缟带，美人幽恨寄丝桐。

当筵夜静灯花绿，隔寺秋深落叶红。此去岂愁逢醉尉，踏歌齐向月明中。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。